Montevideo
Montevideo on Uruguayn suurin kaupunki ja pääkaupunki. Se sijaitsee maan etelärannikolla Río de la Platan rannalla. Vuonna 2006 amerikkalainen konsulttiyhtiö Mercer Human Resource Consulting luokitteli Montevideon elämänlaadun parhaaksi Latinalaisen Amerikan kaupunkien kesken. Montevideossa asuu lähes puolet Uruguayn väestöstä.
Ushuaia
Ushuaia (”itään katsova”) on kaupunki Tulimaassa, Argentiinassa. Paikka on entinen rangaistussiirtola ja nykyisin Tierra del Fuegon provinssin pääkaupunki. Ushuaiaa pidetään usein maailman eteläisimpänä kaupunkina, vaikka sen eteläpuolellakin on pysyviä asutuskeskuksia.